Kosmos-2458
Kosmos-2458 (Космос-2458) bija Krievijas GLONASS globālās navigācijas sistēmas pavadonis. Tas ir pavadoņu sērijas GLONASS-M aparāts. Glonass zemes vadības kompleksa numurs 734. Izvietots Glonass sistēmas pirmajā orbitālajā plaknē, punktā Nr. 5. Pavadonis orbītā tika palaists 2009. gada decembrī. 2018. gadā tas sabojājās. Kosmos-2458 tika palaists 2009. gada 14. decembrī 10:38 UTC ar nesējraķeti Proton-M/DM-2 no Baikonuras kosmodroma. Kopā ar to palaisti tādi paši navigācijas pavadoņi Kosmos-2456 un Kosmos-2457. 2010. gada 10. janvārī Kosmos-2458 sākta aktīva darbība un ieslēgts sistēmā. 2018. gada 19. aprīlī GLONASS-M Nr. 734 pārstāja darboties. 17. maijā paziņots, ka izdevies atjaunot tā darbību. 24. maijā tas aktivizēts GLONASS sistēmā. 6. augustā Kosmos-2458 atkal sabojājās.